Author: Miodrag Zupanc
Born: 1950
Bio: BIOGRAFIJA - 


Miodrag Zupanc – rođen u Beogradu 1950. Dramski pisac. Diplomirao dramaturgiju na beogradskoj Akademiji za pozorište film, radio i televiziju.

Radio drame: ''Zamena'' i ''Kuća na Kalvariji'' (zajedno sa Jelicom Zupanc). 

Pozorišne drame: ''Bela ruža za Dubljansku ulicu'' – Beogradsko dramsko,   Narodno pozorište Subotica, Narodno pozorište Štip, Pozorište u Banja Luci, Pozorište u Zaječaru, ''Malvina'' (po romanu Mirka Kovača) – Atelje 212, ''Banja za nerotkinje'' – Pozorište na Terazijama, Vršačko pozorište,  ''Besnilo'' (po romanu Bore Pekića) – Beogradsko dramsko, ''Jedi leba da bi bio dobar'' – štampano u časopisu Teatron.

Knjige: ''Srpski narodni kalendar'' – etno studija (zajedno sa Draganom Antonićem), ''Enciklopedija za radoznale – Šta je šta'' (zajedno sa Miladinom Ševarlićem), ''Majstori čuburskog sveta'' (pripovetke),  ''Bajka iz Budžaka'' - roman za decu ( Nagrada Politikinog Zabavnika – Najbolja knjiga za mlade 2005.), ''Kojekude Srbija'' – priče i crtice. 

Igrane televizijske serije ''Najbolje godine'' (zajedno sa J. Zupanc) u produkciji 3 D video sistema i TV Pink, ''Tajne novogodišnjih praznika'' – RTS 2005.

Bio urednik SKC-a, DK Studentski grad, Studenta, časopisa Vidici, Radio Indeksa, objavljivao članke i priče u Politici, Našoj borbi, Dansu, Republici, Vremenu, Slobodnoj Dalmaciji, Delu, Filmografu, Sceni, Teatronu, Ludusu, Svet a divadlo, Ježu...

Od 1978. radi kao urednik u TV Beograd.  Redakcije:  Filmska, Zabavna, Nedeljno po podne i Školska. 
Bio Glavni i odgovorni urednik Obrazovno-naučnog programa.  Sada Glavni i odgovorni urednik Kulturno-obrazovnog programa RTS.
Autor je preko šest stotina televizijskih emisija.

Osnivač i prvi generalni sekretar ''Beogradskog kruga'', bio Generalni sekretar Udruženja dramskih pisaca, osnivač Sindikata ''Nezavisnost'',  član Eks YU Pen centra, član NUNS-a, član Udruženja dramskih umetnika.